Video: Vrou in Kiëf speel klavier in puinŉ Video van ŉ vrou wat ŉ wit vleuelklavier in haar woonstel in Kiëf, Oekraïne, bespeel kort nadat ŉ bom die woonstel bykans verwoes het, word wyd en syd op sosiale media versprei. (Foto: Skermgreep) ŉ Video van ŉ vrou wat ŉ wit vleuelklavier in haar woonstel in Kiëf, Oekraïne, bespeel kort nadat ŉ bom die woonstel bykans verwoes het, word wyd en syd op sosiale media versprei. Volgens talle inskrywings op sosiale media het die vrou haar woonstel ontruim nadat die video geneem is. Terwyl sy op die klavier die Poolse komponis Frédéric Chopin se “Etude in A-mol, op. 25 no. 1” speel, stap die persoon wat die video maak deur die woonstel om te wys watter skade deur ŉ bom aangerig is. Miljoene mense het reeds na die video gekyk en op Facebook en Twitter gedeel. “Skoonheid tussen die puin. Ek hoop sy is veilig en leef lank om pragtige musiek te maak,” het ŉ Facebook-gebruiker oor die video gesê. “Dit laat my huil. So onnodig. Mag God ŉ einde bring aan [Wladimir] Poetin se euwel en genesing, vertroosting en hernuwing bring aan dié wat soveel verloor het,” het nog ŉ Facebook-gebruiker gesê. Kyk hier na die video: Playing for the last time Playing for the last time before leaving the bombed house in Kiev Posted by Le Salon de la Musique on Saturday, March 12, 2022